section_heading: Sasi
paragraph_text: Grad Rochester prerastao je iz malog saksonskog sela u jedan od najznačajnijih engleskih gradova. Tijekom kasnijeg rimskog razdoblja naselje je ograđeno kamenim zidinama. Kralj Æthelberht (560. – 616.) uspostavio je pravni sustav koji je sačuvan u Textus Roffensisu (Book of (the church of) Rochester) iz 12. stoljeća. Iako je jedina sačuvana kopija Textus, na zakone se pozivaju i Beda i Alfred Veliki. Smatra se da je Æthelberhtov zakonik sadržavao oko 90 zakona koji definiraju zločine i kazne, i da je bio najraniji zakonik bilo koje vrste na bilo kojem germanskom jeziku, a njihova formulacija je najraniji sačuvani dokument na engleskom jeziku.<br> Biskup Justus je 604. godine osnovao je biskupiju i izgradio prvu katedralu. U razdoblju od odlaska rimskih legija do normanskog osvajanja, Rochester je bio opljačkan najmanje dva puta a jednom opsjednut. Biskupija u Rochesteru, druga najstarija u Engleskoj, usredotočena je na katedralu u Rochesteru i bila je zaslužna za osnivanje škole 604. godine, koja se zvala King's School, a prepoznata je kao druga najstarija škola na svijetu koja radi u kontinuitetu.